## ΠΑΡΑΡΤΗΜΑ ΙΙ – ΠΙΝΑΚΑΣ ΣΥΜΜΟΡΦΩΣΗΣ

|  |  |  |  |
| --- | --- | --- | --- |
| Α/Α | **ΤΕΧΝΙΚΕΣ ΠΡΟΔΙΑΓΡΑΦΕΣ ΠΛΥΣΗΣ ΙΜΑΤΙΣΜΟΥ** | ΑΠΑΝΤΗΣΗ ΥΠΟΨΗΦΙΟΥ | ΠΑΡΑΠΟΜΠΗ |
| 1 | **ΤΕΧΝΙΚΕΣ ΠΡΟΔΙΑΓΡΑΦΕΣ ΠΛΥΣΗΣ ΙΜΑΤΙΣΜΟΥ**   1. **ΠΑΡΑΔΟΣΗ ΚΑΙ ΠΑΡΑΛΑΒΗ**   Ο πλύντης είναι υποχρεωμένος να παραλαμβάνει τον ακάθαρτο ιματισμό του Νοσοκομείου εντός 24 ωρών από της παραγγελίας και να τον επιστρέφει σ’ αυτόν απολύτως καθαρό και καλά σιδερωμένο.  Ο πλύντης υποχρεούται να παραλαμβάνει τον μολυσματικό ιματισμό (AIDS, Ηπατίτιδα κ.λ.π.) σε διαφορετικού χρώματος σακούλα από το Νοσοκομείο και να τον αποστειρώνει στις ανάλογες θερμοκρασίες (π.χ. άνω των 1300 C για την ηπατίτιδα).  Η παραλαβή και η επιστροφή του ιματισμού από τον εργολάβο θα γίνεται με έξοδα του και δικά του μεταφορικά μέσα που θα πρέπει να είναι καθαρά και απολυμασμένα.  Η μεταφορά του ακάθαρτου ιματισμού θα γίνεται με διαφορετικό αυτοκίνητο από αυτό που θα παραδίδει τον καθαρό ιματισμό στο Νοσοκομείο.  Ο πλύντης οφείλει να τηρεί ενήμερο το Νοσοκομείο για κάθε αλλαγή που επιφέρει στα αυτοκίνητα που θα το εξυπηρετούν. Επίσης η παραλαβή και η επιστροφή του ιματισμού θα γίνεται κατά τις εργάσιμες μέρες και ώρες και το αργότερο έως τις 06:30 πμ ,δια της προσπελάσεως του αυτοκινήτου εις το πλησιέστερο σημείο παραλαβής του Νοσοκομείου και μπροστά σε τριμελή επιτροπή παραλαβής που έχει ορίσει το Νοσοκομείο **και θα τοποθετείται στα ράφια της ιματιοθήκης για να μπορεί να καταμετρηθεί από τους υπαλλήλους του πλύντη.**  Τα παραλαμβανόμενα είδη από τον εργολάβο πλύσεως θα πρέπει να επιστρέφονται μέσα σε δύο ημέρες χωρισμένα σε είδη και συσκευασμένα σε σάκους πλαστικούς διαφανείς και καθαρούς και θα τοποθετούνται στα ράφια.  Σε περίπτωση οριστικής απόρριψης όλης ή μέρους της ποσότητας των ειδών, συντάσσεται από την επιτροπή παραλαβής πρωτόκολλο και ορίζεται στον πλύντη εύλογο χρονικό διάστημα για την αντικατάσταση των απορριφθέντων ειδών.  Εάν ο πλύντης δεν συμμορφωθεί ή δεν δεχθεί την αντικατάσταση των απορριφθέντων ειδών, η επιτροπή παραλαβής εισηγείται στο Δ.Σ. την επιβολή κυρώσεων και το Νοσοκομείο έχει το δικαίωμα να αναθέσει την αναγκαία ποσότητα από το εμπόριο. Η διαφορά τιμής, που τυχόν προκύψει και όποια πρόσθετη δαπάνη, βαρύνει τον πλύντη. Το Νοσοκομείο έχει το δικαίωμα να κάνει δειγματοληψία όποτε το κρίνει σκόπιμο, παρουσία του πλύντη. | ΝΑΙ |  |
| 2 | 2.ΚΑΘΑΡΙΣΜΟΣ ΙΜΑΤΙΣΜΟΥ  Ο καθαρισμός του ιματισμού θα γίνεται με απορρυπαντικό για το οποίο έχει εκδοθεί άδεια κυκλοφορίας και θα έχει εγκριθεί από το Νοσοκομείο, το οποίο θα εξασφαλίζει επαρκή και συγχρόνως υγιεινό καθαρισμό. Σε περίπτωση που θα δημιουργηθεί κάποιο πρόβλημα στο Νοσοκομείο (μη επαρκής καθαρισμός, εμφάνιση παθήσεων οφειλομένων στο χρησιμοποιούμενο απορρυπαντικό κ.λ.π.), ο πλύντης υποχρεούται να αντικαταστήσει το χρησιμοποιούμενο απορρυπαντικό.  Απαγορεύεται η χρησιμοποίηση από τον πλύντη άλλων χημικών ουσιών κατά την πλύση όπως π.χ. ποτάσα, βαρυκίνα, χλωρίνη κ.λ.π. που μπορούν να καταστρέψουν τον ιματισμό.  Το Νοσοκομείο μπορεί με αρμόδια όργανα του να πραγματοποιεί εντατικούς ελέγχους στα πλυντήρια του εργολάβου, ο οποίος είναι υποχρεωμένος να επιδεικνύει επικυρωμένο φωτοαντίγραφο της άδειας κυκλοφορίας του απορρυπαντικού το οποίο χρησιμοποιεί.  Το πλύσιμο και το σιδέρωμα θα γίνεται σύμφωνα με τους όρους της τεχνικής πλυσίματος και σιδερώματος.  Ο πλύντης υποχρεούται να παραδίδει απροφασίστως ακριβώς τον ιματισμό που παρέλαβε (όπως αυτή προκύπτει από τα υπογεγραμμένα από εκείνον δελτία εξαγωγής υλικών κατά την παραλαβή τους όπως υποχρεούται σε κάθε παραλαβή να πράττει) μέσα σε δύο εργάσιμες ημέρες. Καθυστέρηση παραδόσεως έστω και ενός ρούχου αποτελεί παράβαση των όρων της σύμβασης που θα υπογραφεί. Αν κατά την παραλαβή του πλυνομένου ιματισμού η επιτροπή παραλαβής διαπιστώσει ότι ένα ή όλα τα είδη δεν έχουν πλυθεί ή σιδερωθεί καλά τα επιστρέφει στον πλύντη με πρακτικό επιστροφής για την επανάληψη του πλυσίματος ή σιδερώματος. Στην περίπτωση αυτή ο πλύντης είναι υποχρεωμένος να τα επιστρέψει πλυμένα καλά και σιδερωμένα σε είκοσι τέσσερις (24) ώρες χωρίς καμία ιδιαίτερη αμοιβή.  Τα αυτοκίνητα που θα μεταφέρουν τον καθαρό ιματισμό και μόνο πρέπει να φέρουν βεβαίωση από αρμόδια Δημόσια Υπηρεσία ότι είναι απολυμασμένα καθώς, επίσης, και για το χρόνο ισχύος της απολύμανσης. Η βεβαίωση αυτή επιδεικνύεται σε κάθε ζήτηση στα αρμόδια όργανα του Νοσοκομείου. Ο πλύντης είναι υπεύθυνος για κάθε χάσιμο ή ζημία του ρουχισμού του Νοσοκομείου και υποχρεούται χωρίς καμία αντίρρηση να καταβάλλει την αξία του ρουχισμού που έχασε ή κατέστρεψε.  Η ανωτέρω αξία του απολεσθέντος ρουχισμού θα καταλογίζεται σε βάρος του εργολάβου μετά από ΠΡΟΤΑΣΗ της αρμόδιας επιτροπής & εισήγηση του Γρ. Ιματισμού με απόφαση του Δ.Σ.  Κατά την παραλαβή και παράδοση του ιματισμού υποχρεούται ο εκπρόσωπος του πλύντη να είναι ντυμένος με ποδιά και να φορά γάντια.  Κατά την παραλαβή του πλυμένου ιματισμού πρέπει να συντάσσεται από την οικεία επιτροπή παραλαβής πρωτόκολλο σε τριπλούν, όπου θα αναγράφεται το είδος και ο αριθμός των ειδών, οι διαστάσεις αυτών καθώς και ότι η πλύση των ρούχων έγινε σύμφωνα με τους όρους της συμβάσεως που θα υπογραφεί.  Επισημαίνεται στην επιτροπή παραλαβής ότι για τα είδη, που αναφέρονται σε περισσότερες κατηγορίες πλυνομένου ιματισμού είναι απαραίτητη για τη διάκριση τους η αναγραφή των διαστάσεων τους.  Επίσης κατά την παραλαβή και παράδοση του ιματισμού ο πλύντης υποχρεούται να είναι μπροστά ή δι’ αντιπροσώπου του, ενήλικού και εγγραμμάτου, του οποίου θα πρέπει να είχε καταστήσει γνωστή την ιδιότητα αυτή στο Νοσοκομείο , που παρέχει τις υπηρεσίες του και ο οποίος θα πρέπει να υπογράφει τα σχετικά πρωτόκολλα παραλαβής και παραδόσεως όπως και τα πρακτικά επιστροφής για την επανάληψη της πλύσεως καθώς και τα πρακτικά παραβάσεων. | ΝΑΙ |  |
| 3 | **3.ΟΡΟΙ ΠΛΥΣΗΣ ΑΚΑΘΑΡΤΟΥ IΜΑΤΙΣΜΟΥ**  1.Απαγορεύεται η χρήση χλωρίου.  2.Η θερμοκρασία πλύσεως πρέπει να είναι πάνω από 71°C για 25 λεπτά τουλάχιστον .Ο συνδυασμός αυτός θερμοκρασίας και χρόνος έκθεσης σ' αυτή είναι σημαντικός για την καταστροφή των βλαστικών μορφών των μικροβίων. Επίσης, η θερμοκρασία του νερού δεν πρέπει να υπερβαίνει τους 90°C, διότι καταστρέφει τον ιματισμό. Εάν υπάρχουν ειδικές ενδείξεις, τότε αποστειρώνονται π.χ. ( σάκοι ειδικού χρώματος).  3.Το νερό απαραίτητα να είναι παροχής κεντρικού δικτύου, τα δε απορρυπαντικά να είναι μαλακά σαπούνια και εγκεκριμένα από το Υπουργείο.  4.Επίσης, μετά την πλύση πρέπει να γίνεται έλεγχος αποτελέσματος και επί των προβλημάτων να επακολουθεί επαναπρογραμματισμός της πλύσης.  5. Σε περίπτωση κάλυψης των συμβατικών ποσοτήτων κάποιου είδους δύναται η παροχή υπηρεσίας πλύσης σε άλλο είδος ιδίου τιμήματος. | ΝΑΙ |  |
| 4 | **ΣΙΔΕΡΩΤΗΡΙΑ**  1.Τα καθαρά ρούχα οδηγούνται στο τμήμα του σιδερωτήριου με ειδικούς τροχήλατους καθαρούς κάδους ή με κυλιόμενους ιμάντες.  2.Επίσης υποχρεωτική είναι η εγκατάσταση μηχανισμού αναρρόφησης της απελευθερωμένης σκόνης.  3.Στο στάδιο αυτό απαιτείται έλεγχος και διαχωρισμός του κατεστραμμένου ιματισμού και επιστροφής του στο Νοσοκομείο (σχισμένα από πολλαπλή χρήση).  4.Η τελική συσκευασία γίνεται με SELOFAN και η αναμονή σε ειδικά DΕΧΙΟΝ μέχρι της διακομιδής του στο Νοσοκομείο. | ΝΑΙ |  |
| 5 | **ΟΡΓΑΝΩΣΗ**  1.Το προσωπικό για κάθε ζώνη δεν πρέπει να αναμειγνύεται και υποχρεωτικά πρέπει να φέρει ειδική φόρμα και γάντια εργασίας και προστασίας, βάσει των υγειονομικών διατάξεων και να τηρούνται ειδικά βιβλιάρια υγείας προς επίδειξη μετά από αναζήτηση της επιτροπής.  2.Οι συναλλαγές παράδοσης παραλαβής θα γίνονται καθημερινά (6.00 πμ–06.30 πμ).  3.Σε περίπτωση αργιών απαιτείται άμεση επικοινωνία με την κεντρική ιματιοθήκη του Νοσοκομείου και την κεντρική αποστείρωση των χειρουργείων για τον καθορισμό της εύρυθμης λειτουργίας.  4.Η παραλαβή του ακάθαρτου ιματισμού θα γίνεται από την κεντρική ιματιοθήκη του Νοσοκομείου ή σε άλλο χώρο εντός του Νοσοκομείου ή του παραρτήματος που θα καθορίζει ο Υπεύθυνος-Προϊστάμενος της ιματιοθήκης. Τονίζεται, ότι η καταμέτρηση θα γίνεται στο χώρο των πλυντηρίων του Νοσοκομείου σε κατάλληλο για το σκοπό αυτό χώρο. Εργολάβος που δεν αποδέχεται αυτόν τον όρο οφείλει να το αναφέρει ρητά στην προσφορά του, οπότε και, θα εκτιμηθεί αυτή, τόσο από την αρμόδια επιτροπή όσο και το Δ.Σ. του Ιδρύματος.  5.Η παράδοση του πλυμένου-καθαρού ιματισμού θα γίνεται μέχρι και των ιματιοθηκών (κεντρικού κτιρίου ή παραρτήματος ), με ευθύνη και προσωπικό του εργολάβου και θα τοποθετείται στα ράφια της ιματιοθήκης από το προσωπικό του εργολάβου. | ΝΑΙ |  |
| 6 | **ΚΤΙΡΙΑΚΗ ΥΠΟΔΟΜΗ – ΔΙΑΡΡΥΘΜΙΣΗ – ΛΕΙΤΟΥΡΓΙΚΟΤΗΤΑ ΠΛΥΝΤΗΡΙΩΝ**  1.Από πλευράς αρχιτεκτονικής δομής, το κτίριο των πλυντηρίων πρέπει να αποτελείται οπωσδήποτε από 3 ζώνες.  Στην πρώτη ζώνη η διαρρύθμιση των χώρων πρέπει να είναι τέτοια ώστε να εξασφαλίζεται η διαλογή και αποθήκευση του ακάθαρτου ιματισμού όπως π.χ.   * των Νοσηλευτικών Ιδρυμάτων (ξεχωριστά το καθένα) * των Ξενοδοχειακών συγκροτημάτων κ.ο.κ.   Αυτή η ζώνη κατ’ ανάγκη πρέπει να χωρίζεται με το υπόλοιπο κτιριακό συγκρότημα με διάδρομο, για να μη επιβαρύνει τον ιματισμό στις υπόλοιπες φάσεις επεξεργασίας της πλύσης του με μικροβιακή χλωρίδα.  2.Η δεύτερη ζώνη πρέπει να περιλαμβάνει την εγκατάσταση του εξοπλισμού με συσκευές πλυντηρίων, στεγνωτηρίων και ατμοκλιβάνων.  3.Η τρίτη ζώνη πρέπει να επικοινωνεί με τη δεύτερη με πάσο και να οδηγεί στις εγκαταστάσεις των σιδερωτήριων-καθαρή ζώνη. Εδώ προηγούμενα γίνεται η αξιολόγηση του αποτελέσματος, δηλαδή αν μετά το πλύσιμο έμειναν λεκέδες και, ενδεχομένως, ακολουθεί επαναπρογραμματισμός της πλύσης. Αμέσως μετά ο ιματισμός των ειδικών τμημάτων (Χειρουργείων –Λοιμωδών -Μ.Ε.Θ. κ.λ.π.) απαραίτητα αποστειρώνεται σε ατμό 1700-1800 C, έτσι ώστε να εξασφαλίζεται η καταστροφή των μικροοργανισμών και ιδιαίτερα των σπορογόνων μικροβίων.  4.Όλα τα τμήματα του πλυντηρίου θα πρέπει να αερίζονται πολύ καλά με τουλάχιστον 10 αλλαγές την ώρα και θα πρέπει να λειτουργεί εγκατάσταση μηχανισμού αναρρόφησης της απελευθερωμένης σκόνης | ΝΑΙ |  |
| 7 | **ΕΙΔΗ- ΠΟΣΟΤΗΤΕΣ**   |  |  |  | | --- | --- | --- | | **Α/Α** | **ΕΙΔΟΣ** | **ποσοτητεσ** | | **1** | **ΚΕΛΕΜΠΙΕΣ ΠΡΑΣΙΝΕΣ** | **9.500** | | **2** | **ΣΑΚΑΚΙΑ ΣΙΕΛ** | **12.000** | | **3** | **ΠΑΝΤΕΛΟΝΙΑ ΣΙΕΛ** | **12.000** | | **4** | **ΜΑΞΙΛΑΡΟΘΗΚΕΣ** | **17.000** | | **5** | **ΣΕΝΤΟΝΙΑ ΛΕΥΚΑ-ΣΙΕΛ** | **58.000** | | **6** | **ΜΠΛΟΥΖΕΣ ΙΑΤΡΩΝ** | **8.000** | | **7** | **ΠΡΟΣΟΨΙΑ** | **1000** | | **8** | **ΤΕΤΡΑΓΩΝΑ ΧΕΙΡΟΥΡΓΕΙΟΥ** | **20.000** | | **9** | **ΣΑΚΟΙ ΛΕΥΚΟΙ-ΠΡΑΣΙΝΟΙ** | **8.000** | | **10** | **ΣΑΚΑΚΙΑ ΠΡΑΣΙΝΑ** | **10.000** | | **11** | **ΠΑΝΤΕΛΟΝΙΑ ΠΡΑΣΙΝΑ** | **10.000** | | **12** | **ΣΑΚΑΚΙΑ ΧΕΙΡ.ΛΕΥΚΑ** | **3000** | | **13** | **ΠΑΝΤΕΛΟΝΙΑ ΧΕΙΡ.ΛΕΥΚΑ** | **3000** | | **14** | **ΥΠΟΣΕΝΤΟΝΑ ΛΕΥΚΑ-ΣΙΕΛ** | **12.000** | | **15** | **ΣΤΡΩΜΑΤΟΘΗΚΕΣ** | **3000** | | **16** | **ΥΠΟΣΕΝΤΟΝΑ ΧΕΙΡΟΥΡΓΕΙΟΥ** | **20.000** | | **17** | **ΚΟΥΒΕΡΤΕΣ ΠΙΚΕ** | **13.000** | | **18** | **ΣΕΝΤΟΝΙΑ ΧΕΙΡΟΥΡΓΕΙΟΥ** | **7.000** | | **19** | **ΝΥΚΤΙΚΑ** | **80** | | **20** | **ΚΟΥΡΤΙΝΕΣ** | **500** | | **21** | **ΚΟΥΒΕΡΤΕΣ ΜΑΛΛΙΝΕΣ** | **5.000** | | **22** | **ΜΑΞΙΛΑΡΙΑ** | **5000** | | **23** | **ΣΑΚΑΚΙΑ ΝΟΣΗΛΕΥΤΩΝ** | **12.000** | | **24** | **ΠΑΝΤΕΛΟΝΙΑ ΝΟΣΗΛΕΥΤΩΝ** | **12.000** | | **25** | **ΘΗΚΕΣ (ΠΕΤΣΕΤΕ ΜΑΞΙΛΑΡΙΩΝ)** | **3000** | | **26** | **ΠΑΠΛΩΜΑΤΑ** | **50** | | **27** | **ΣΑΚΑΚΙΑ ΡΟΖ ΤΡΑΠΕΖΟΚΟΜΩΝ** | **10** | | **28** | **ΤΡΑΠΕΖΟΜΑΝΤΗΛΑ** | **30** | | **29** | **ΠΑΡΑΒΑΝ** | **20** | | **30** | **ΜΠΕΡΝΤΕΣ ΝΟΣΗΛΕΥΤΡΙΩΝ** | **5** | | **31** | **ΣΤΡΩΜΑΤΟΘΗΚΕΣ ΠΡΑΣΙΝΕΣ** | **1000** | | **32** | **ΚΑΛΥΜΜΑΤΑ** | **10** | | **33** | **ΕΡΓΑΛΙΟΘΗΚΕΣ ΠΡΑΣΙΝΕΣ** | **900** | | **34** | **ΠΑΠΛΩΜΑΤΟΘΗΚΕΣ** | **50** | | **35** | **ΣΑΚΑΚΙΑ ΠΙΤΖΑΜΩΝ** | **100** | | **36** | **ΠΑΝΤΕΛΟΝΙΑ ΠΙΤΖΑΜΩΝ** | **100** | | **37** | **ΣΑΚΑΚΙΑ ΜΑΓΕΙΡΩΝ** | **100** | | **38** | **ΠΑΝΤΕΛΟΝΙΑ ΜΑΓΕΙΡΩΝ** | **100** | | **39** | **ΖΩΝΕΣ ΚΟΙΛΙΑΣ** | **5** | | **40** | **ΠΟΔΙΕΣ ΜΑΓΕΙΡΩΝ** | **50** | | **41** | **ΖΑΚΕΤΕΣ** | **30** | | ΝΑΙ |  |

Τα αναγραφόμενα στον πίνακα συμμόρφωσης, **στον οποίο περιγράφεται αναλυτικά το προσφερόμενο είδος** με το σύνολο των τεχνικών προδιαγραφών της διακήρυξης, πρέπει να τεκμηριώνονται με παραπομπές στα επίσημα τεχνικά φυλλάδια (prospectus) του κατασκευαστικού οίκου ή με την προσκόμιση επίσημων βεβαιώσεων του κατασκευαστή ή (και) άλλων επίσημων εγγράφων για ότι δεν αναγράφεται στα τεχνικά φυλλάδια. Προσφορές οι οποίες θα αντιγράφουν τις τεχνικές προδιαγραφές της διακήρυξης ή θα απαντούν μονολεκτικά ("ΝΑΙ" ή "συμφωνούμε" κ.λ.π.), χωρίς τεκμηρίωση και πλήρη παραπομπή – αντιστοιχία, μεταξύ κειμένου ανά παράγραφο και prospectus θα αποκλείονται*.*

Ο πίνακας συμμόρφωσης της Διακήρυξης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει:

**1.** Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις.

**2.** Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

**3.** Στη στήλη «ΠΑΡΑΠΟΜΠΗ» θα καταγραφεί η σαφής παραπομπή σε ενότητα της τεχνικής προσφοράς, η οποία θα περιλαμβάνει αριθμημένα Τεχνικά Φυλλάδια κατασκευαστών, ή αναλυτικές τεχνικές περιγραφές των υπηρεσιών, του εξοπλισμού ή του τρόπου διασύνδεσης και λειτουργίας ή αναφορές μεθοδολογίας εγκατάστασης και υποστήριξης κλπ., που κατά την κρίση του υποψηφίου Αναδόχου τεκμηριώνουν τα στοιχεία του Πίνακα Συμμόρφωσης.

**4.** Είναι υποχρεωτική η πλήρης συμπλήρωση των παραπομπών, οι οποίες πρέπει να είναι κατά το δυνατόν συγκεκριμένες (π.χ. Τεχνικό Φυλλάδιο 3, Σελ. 4 Παράγραφος 4, κ.λ.π.). Αντίστοιχα στο τεχνικό φυλλάδιο ή στην αναφορά θα υπογραμμιστεί το σημείο που τεκμηριώνει τη συμφωνία και θα σημειωθεί η αντίστοιχη παράγραφος του Πίνακα Συμμόρφωσης, στην οποία καταγράφεται η ζητούμενη προδιαγραφή (π.χ. Προδ. 4.18).

## ΠΑΡΑΡΤΗΜΑ ΙΙI – ΕΕΕΣ

**ΕΥΡΩΠΑΪΚΟ ΕΝΙΑΙΟ ΕΝΤΥΠΟ ΣΥΜΒΑΣΗΣ (ΕΕΕΣ)**

**Διατίθεται στο ΕΣΗΔΗΣ ως συνημμένο της παρούσας διακήρυξης:**

* **Σε μορφή αρχείου PDF με το όνομα ESPD**
* **Σε μορφή αρχείου XML με το όνομα espd-request.**

## ΠΑΡΑΡΤΗΜΑ IV– Υπόδειγμα Οικονομικής Προσφοράς

|  |  |  |  |  |  |  |
| --- | --- | --- | --- | --- | --- | --- |
| **ΟΙΚΟΝΟΜΙΚΗ ΠΡΟΣΦΟΡΑ (ΤΙΜΕΣ ΣΕ €)** | | | | | | |
| **ΑΝΑΘΕΤΟΥΣΑ ΑΡΧΗ: ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ»** | | | | | | |
| **ΣΤΟΙΧΕΙΑ ΠΡΟΣΦΕΡΟΝΤΟΣ :** | | | | | | |
| **ΑΡΙΘΜΟΣ ΔΙΑΚΗΡΥΞΗΣ :** | | | | | | |
| **ΤΙΤΛΟΣ: «ΑΝΟΙΚΤΟΣ ΗΛΕΚΤΡΟΝΙΚΟΣ ΔΙΑΓΩΝΙΣΜΟΣ ΚΑΤΩ ΤΩΝ ΟΡΙΩΝ**  **ΑΝΑΘΕΣΗ ΥΠΗΡΕΣΙΩΝ «ΠΛΥΣΗΣ ΑΚΑΘΑΡΤΟΥ ΙΜΑΤΙΣΜΟΥ»**  **για διαστημα ενός (1)ετουσ** | | | | | | |
| **Α/Α** | **ΑΝΑΘΕΣΗ ΥΠΗΡΕΣΙΩΝ «ΠΛΥΣΗΣ ΑΚΑΘΑΡΤΟΥ ΙΜΑΤΙΣΜΟΥ»**  **για διαστημα ενός (1)ετουσ** | **ΥΠΗΡΕΣΙΑ** | **ΤΙΜΗ ΜΟΝΑΔΟΣ ΧΩΡΙΣ ΦΠΑ (€)** | **ΣΥΝΟΛΙΚΗ ΤΙΜΗ ΧΩΡΙΣ ΦΠΑ (€)** | **ΦΠΑ (…%) (€)** | **ΣΥΝΟΛΙΚΗ ΤΙΜΗ ΜΕ ΦΠΑ (€)** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **ΣΥΝΟΛΟ** | | | |  |  |  |

## ΠΑΡΑΡΤΗΜΑ V – Υποδείγματα Εγγυητικών Επιστολών

**ΥΠΟΔΕΙΓΜΑ 1 -** ΣΧΕΔΙΟ ΕΓΓΥΗΤΙΚΗΣ ΕΠΙΣΤΟΛΗΣ ΣΥΜΜΕΤΟΧΗΣ

Ονομασία Τράπεζας:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Κατάστημα:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Δ/νση οδός- αριθμός Τ.Κ. – FAX) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ημερομηνία Έκδοσης: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Προς:

ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ ΥΠ’ ΑΡΙΘΜΟΝ .... ΓΙΑ ………….. ΕΥΡΩ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, υπέρ ***[Σε περίπτωση μεμονωμένης εταιρίας: της Εταιρίας …….. οδός ……. αριθμός … ΤΚ………..,***]

***[ή σε περίπτωση Ένωσης ή Κοινοπραξίας: των Εταιριών***

***α)…….….... οδός............................. αριθμός.................ΤΚ………………***

***β)……….…. οδός............................. αριθμός.................ΤΚ………………***

***γ)………….. οδός............................. αριθμός.................ΤΚ………………***

***μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας,]*** και μέχρι του ποσού των ευρώ........................., για τη συμμετοχή στο διενεργούμενο διαγωνισμό της….…………. για την ………………………………………….. συνολικής αξίας..................................., σύμφωνα με τη με αριθμό …./…… Διακήρυξή σας.

Η παρούσα εγγύηση καλύπτει καθ’ όλο το χρόνο ισχύος της μόνο τις από τη συμμετοχή στον ανωτέρω διαγωνισμό απορρέουσες υποχρεώσεις [***Σε περίπτωση μεμονωμένης εταιρίας: της εν λόγω Εταιρίας]*** ή ***[σε περίπτωση Ένωσης ή Κοινοπραξίας: των Εταιριών της Ένωσης ή Κοινοπραξίας ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας].***

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε τρεις (3) ημέρες από την έγγραφη ειδοποίησή σας.

Η παρούσα ισχύει μέχρι και την ***………………(Σημείωση προς την Τράπεζα : ο χρόνος ισχύος πρέπει να είναι μεγαλύτερος τουλάχιστον κατά ένα (1) μήνα του χρόνου ισχύος της Προσφοράς).***

Αποδεχόμαστε να παρατείνουμε την ισχύ της εγγύησης, ύστερα έγγραφη δήλωσή σας, με την προϋπόθεση ότι το σχετικό αίτημα σας θα μας υποβληθεί πριν από την ημερομηνία λήξης της.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

**ΥΠΟΔΕΙΓΜΑ 2 - ΣΧΕΔΙΟ ΕΓΓΥΗΤΙΚΗΣ ΕΠΙΣΤΟΛΗΣ ΚΑΛΗΣ ΕΚΤΕΛΕΣΗΣ**

Ονομασία Τράπεζας:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Κατάστημα:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Δ/νση οδός- αριθμός Τ.Κ. – FAX) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ημερομηνία Έκδοσης: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Προς

ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ ΣΥΜΒΑΣΗΣ, ΥΠ’ ΑΡΙΘΜΟΝ .... ΓΙΑ………….. ΕΥΡΩ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, υπέρ ***[Σε περίπτωση μεμονωμένης εταιρίας : της Εταιρίας …………… Οδός …………. Αριθμό ….Τ.Κ. ……] ή***

***[σε περίπτωση Ένωσης ή Κοινοπραξίας : των Εταιριών***

***α) ……………… οδός ……………… αριθμός ………………. Τ.Κ. …………..***

***β) ……………… οδός ……………… αριθμός ………………. Τ.Κ. …………..***

***γ) ……………… οδός ……………… αριθμός ………………. Τ.Κ. …………..***

***μελών της Ένωσης ή Κοινοπραξίας, ατομικά για κάθε μία από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας]*,** και μέχρι του ποσού των ευρώ........................., για την καλή εκτέλεση της σύμβασης με αριθμό .Απόφαση Δ.Σ .................. που αφορά στο διαγωνισμό της …………. με αντικείμενο την …………………………………………. συνολικής αξίας ………........, σύμφωνα με τη με αριθμό …./……. Διακήρυξή σας.

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε τρεις (3) ημέρες από την έγγραφη ειδοποίησή σας.

Η παρούσα ισχύει μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζά μας απαλλαγμένη από κάθε σχετική υποχρέωση.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

## ΠΑΡΑΡΤΗΜΑ VI – Ενημέρωση φυσικών προσώπων για την επεξεργασία προσωπικών δεδομένων

**ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

Η Αναθέτουσα Αρχή ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην Αναθέτουσα Αρχή, στο πλαίσιο του παρόντος Διαγωνισμού, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου Προσφοράς, η ανάθεση της Σύμβασης, η προάσπιση των δικαιωμάτων της Αναθέτουσας Αρχής, η εκπλήρωση των εκ του νόμου υποχρεώσεων της Αναθέτουσας Αρχής και η εν γένει ασφάλεια και προστασία των συναλλαγών. Τα δεδομένα ταυτοπροσωπίας και επικοινωνίας θα χρησιμοποιηθούν από την Αναθέτουσα Αρχή και για την ενημέρωση των Προσφερόντων σχετικά με την αξιολόγηση των προσφορών.

ΙΙΙ. Αποδέκτες των ανωτέρω (υπό Α) δεδομένων στους οποίους κοινοποιούνται είναι:

(α) Φορείς στους οποίους η Αναθέτουσα Αρχή αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα υπηρεσιακά στελέχη, μέλη Επιτροπών Αξιολόγησης, Χειριστές του Ηλεκτρονικού Διαγωνισμού και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι συμμετέχοντες στο Διαγωνισμό, στο πλαίσιο της αρχής της διαφάνειας και του δικαιώματος προδικαστικής και δικαστικής προστασίας των συμμετεχόντων στο Διαγωνισμό, σύμφωνα με το νόμο.

IV. Τα δεδομένα θα τηρούνται για χρονικό διάστημα για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών, για μελλοντικούς φορολογικούς-δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας. Μετά τη λήξη των ανωτέρω περιόδων, τα προσωπικά δεδομένα θα καταστρέφονται.

V. Το φυσικό πρόσωπο που είναι είτε Προσφέρων είτε Νόμιμος Εκπρόσωπος του Προσφέροντος, μπορεί να ασκεί κάθε νόμιμο δικαίωμά του σχετικά με τα δεδομένα προσωπικού χαρακτήρα που το αφορούν, απευθυνόμενο στον υπεύθυνο προστασίας προσωπικών δεδομένων της Αναθέτουσας Αρχής.

VI. H Αναθέτουσα Αρχή έχει υποχρέωση να λαμβάνει κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση από οποιονδήποτε και κάθε άλλης μορφή αθέμιτη επεξεργασία.